95/160/EY: Komission päätös, tehty 21 päivänä huhtikuuta 1995, salmonellaa koskevien lisätakeiden vahvistamisesta Suomeen ja Ruotsiin lähetettävien jalostukseen tarkoitetun siipikarjan sekä siipikarjan jalostukseen tai tuotantoon tarkoitettujen untuvikkojen osalta



Virallinen lehti nro L 105 , 09/05/1995 s. 0040 - 0043



KOMISSION PÄÄTÖS, tehty 21 päivänä huhtikuuta 1995, salmonellaa koskevien lisätakeiden vahvistamisesta Suomeen ja Ruotsiin lähetettävien jalostukseen tarkoitetun siipikarjan sekä siipikarjan jalostukseen tai tuotantoon tarkoitettujen untuvikkojen osalta (95/160/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 9 a artiklan 2 kohdan, sekä katsoo, että komissio on hyväksynyt Suomen ja Ruotsin esittämät salmonellan valvontaa koskevat toimintaohjelmat; näihin ohjelmiin sisältyy erityisiä toimenpiteitä jalostukseen tarkoitetun siipikarjan osalta sekä jalostukseen tarkoitettua siipikarjaa tai tuotantoon tarkoitettua siipikarjaa varten varattujen untuvikkojen osalta, on tärkeätä vahvistaa takeet, jotka vastaavat Suomen ja Ruotsin toimintaohjelmillaan täytäntöönpanemia takeita, näiden lisätakeiden on erityisesti perustuttava Suomeen ja Ruotsiin lähetettäväksi tarkoitetun siipikarjan mikrobiologiseen tutkimukseen, tässä yhteydessä on tärkeää säätää eri sääntöjä jalostukseen tarkoitetulle siipikarjalle ja untuvikoille, olisi vahvistettava tätä näytteenoton avulla tehtävää mikrobiologista tutkimusta koskevat säännöt hyväksymällä näytteenottomenetelmä, otettavien näytteiden lukumäärä sekä näytteiden tutkimuksen mahdollistava mikrobiologinen menetelmä, näitä ei saa soveltaa sellaiseen parveen, joka kuuluu Suomessa ja Ruotsissa täytäntöönpantua ohjelmaa vastaavaksi tunnustettuun ohjelmaan, Suomen ja Ruotsin olisi sovellettava kolmansista maista peräisin oleviin eriin tuontiehtoja, jotka ovat vähintään yhtä ankarat kuin tässä päätöksessä vahvistetut ehdot, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Suomeen ja Ruotsiin lähetettävä jalostukseen tarkoitettu siipikarja on tutkittava näytteenoton avulla tehtävällä mikrobiologisella testillä alkuperäisessä parvessa. 2 artikla Edellä 1 artiklassa tarkoitettu mikrobiologinen testi tehdään liitteen I mukaisesti. 3 artikla 1. Suomeen ja Ruotsiin lähetettävän jalostukseen tarkoitetun siipikarjan mukana on oltava liitteessä II määritelty todistus. 2. Edellä 1 kohdassa määrätty todistus voi olla: - direktiivin 90/539/ETY liitteen IV mallina 3 olevan todistuksen mukana, tai - se voidaan sisällyttää ensimmäisessä luetelmakohdassa tarkoitettuun todistukseen. 4 artikla Jalostukseen tarkoitettua siipikarjaa tai tuotantoon tarkoitettua siipikarjaa varten Suomeen ja Ruotsiin lähetettävien untuvikkojen on oltava kuoriutuneita 2 artiklassa määrätyllä testillä tutkitun jalostukseen tarkoitetun siipikarjan siitosmunista. 5 artikla 1. Jalostukseen tarkoitettua siipikarjaa tai tuotantoon tarkoitettua siipikarjaa varten Suomeen ja Ruotsiin lähetettävien untuvikkojen mukana on oltava liitteessä III määritelty todistus. 2. Edellä 1 kohdassa määrätty todistus voi olla: - direktiivin 90/539/ETY liitteessä IV olevan mallitodistuksen 2 mukana, tai - se voidaan yhdistää ensimmäisessä luetelmakohdassa tarkoitettuun todistukseen. 6 artikla Tässä päätöksessä määrättyjä lisätakeita ei sovelleta sellaiseen parveen, joka kuuluu ohjelmaan, joka direktiivin 90/539/ETY 32 artiklassa säädetyn menettelyn mukaisesti on tunnustettu Suomessa ja Ruotsissa täytäntöönpantua ohjelmaa vastaavaksi. 7 artikla Tätä päätöstä tarkastellaan uudelleen viimeistään 31 päivänä joulukuuta 1996. Uudelleentarkastelu perustuu Suomen ja Ruotsin laatimaan ja viimeistään 30 päivänä syyskuuta 1996 esittämään kertomukseen saaduista kokemuksista. 8 artikla Tämä päätös on osoitettu kaikille jäsenvaltioille. Tehty Brysselissä 21 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 303, 31.10.1990, s. 6 LIITE I 1. Yleiset säännöt Alkuperäisen parven on oltava eristettynä 15 päivän ajan. Mikrobiologisen testin on käsitettävä kaikki salmonellabakteerin serotyypit. 2. Näytteenottomenetelmä ja otettavien näytteiden lukumäärä Näytteenottomenetelmä ja otettavien näytteiden lukumäärä on määrätty tiettyjä eläimissä ja eläinperäisissä tuotteissa esiintyviä zoonooseja ja zoonoosin aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117/ETY liitteessä III olevan I jakson A osan 2 kohdan b ja c alakohdassa ja B osassa (1). 3. Mikrobiologinen testi näytteiden tutkimiseksi Salmonella on eristettävä kansainvälisen standardointijärjestön standardoidun menetelmän ISO 6579: 1993 mukaisesti. (1) EYVL N:o L 62, 15.3.1993, s. 38 LIITE II TODISTUS Allekirjoittanut virallinen eläinlääkäri todistan, että jalostukseen tarkoitetusta siipikarjasta on saatu negatiivinen tulos kokeessa salmonellaa koskevien lisätakeiden vahvistamisesta Suomeen ja Ruotsiin lähetettävien jalostukseen tarkoitetun siipikarjan sekä siipikarjan jalostukseen tai tuotantoon tarkoitettujen untuvikkojen osalta 21 päivänä huhtikuuta 1995 tehdyn komission päätöksen 95/160/EY mukaisesti. Tehty (paikka) (päiväys) Allekirjoitus Leima Nimi (suuraakkosin) Virka-asema LIITE III TODISTUS Allekirjoittanut virallinen eläinlääkäri todistan, että jalostukseen tarkoitettua siipikarjaa tai tuotantoon tarkoitettua siipikarjaa varten varatut untuvikot ovat peräisin jalostukseen tarkoitetusta siipikarjasta, josta on saatu negatiivinen tulos salmonellaa koskevien lisätakeiden vahvistamisesta Suomeen ja Ruotsiin lähetettävien jalostukseen tarkoitetun siipikarjan sekä siipikarjan jalostukseen tai tuotantoon tarkoitettujen untuvikkojen osalta 21 päivänä huhtikuuta 1995 tehdyn komission päätöksen 95/160/EY mukaisesti. Tehty (paikka) (päiväys) Allekirjoitus Leima Nimi (suuraakkosin) Virka-asema